ການຂໍຝັງສົບທ່ານວັງປາວ ຢູ່ສຸສານແຫ່ງຊາດ ຖືກປະຕິເສດ
ກອງທັບສະຫະລັດໄດ້ປະຕິເສດ ຕໍ່ການຂໍຝັງສົບມື້ລາງທ່ານວັງປາວ ທີ່ສຸສານອາຣ໌ລິງຕັນ
ກອງທັບສະຫະລັດ ໄດ້ປະຕິເສດຕໍ່ການຮ້ອງຂໍ ທີ່ຈະ ອະນຸຍາດໃຫ້ນຳເອົາສົບຂອງມື້ລາງນາຍພົນວັງປາວ ອະດີດນາຍທະຫານ ຂອງກອງທັບແຫ່ງລາດຊະອາ ນາຈັກລາວຊຶ່ງເປັນພັນທະມິດຂອງສະຫະລັດໃນປາງ ສົງຄາມຫວຽດນາມ ໄປຝັງທີ່ສຸສານແຫ່ງຊາດ ອາຣ໌- ລິງຕັນ ເຈົ້າໜ້າທີ່ໄດ້ແຈ້ງໃຫ້ທາງຄອບຄົວແລະຍາດມິດຂອງ ມື້ລາງທ່ານວັງປາວຊາບ ກ່ຽວກັບການຕັດສິນໃຈດັ່ງ ກ່າວ ໃນມື້ວັນສຸກວານນີ້ ຂະນະທີ່ພວກໄວ້ທຸກ ຈຳ ນວນຫຼາຍຮ້ອຍຄົນໄດ້ໄປໂຮມຊຸມນຸມກັນ ທີ່ລັດຄາລີ ຟໍເນຍທາງພາກຕາເວັນຕົກຂອງສະຫະລັດ ເພື່ອເລີ່ມ ພິທີສົງສະການເປັນເວລາ 6 ມື້ຢູ່ທີ່ນັ້ນ ສຸສານຫຼືປ່າຊ້າແຫ່ງຊາດອາຣ໌ລິງຕັນ ຊຶ່ງຕັ້ງຢູ່ນອກ ນະຄອນຫຼວງວໍຊິງຕັນເປັນບ່ອນຝັງສົບທີ່ສຳຄັນອັນ ດັບນຶ່ງ ສຳລັບສະມາຊິກຂອງກອງທັບສະຫະລັດ ແລະກໍຖືກັນວ່າການໄດ້ຖືກນຳໄປຝັງຢູ່ທີ່ນັ້ນ ແມ່ນເປັນກຽດອັນສູງສົ່ງ ທ່ານ Jim Costa ສະມາຊິກສະພາຕໍ່າສະຫະລັດຈາກລັດກາລີຟໍເນຍ ແມ່ນເປັນຜູ້ນຳພາໃນ ການຮ້ອງຂໍອະນຸຍາດ ໃຫ້ນໍາເອົາສົບຂອງມື້ລາງຜູ້ນໍາທາງທະຫານ ຊຶ່ງເປັນທີ່ເຄົາລົບນັບຖື ຂອງຊາວມົ້ງໄປຝັງທີ່ສຸສານດັ່ງກ່າວ ແຕ່ອີງຕາມລາຍງານຂອງອົງການຂ່າວຝຣັ່ງແລ້ວໂຄສົກ ຂອງກອງທັບສະຫະລັດແຈ້ງໃຫ້ຍາດມິດຂອງມື້ລາງທ່ານວັງປາວຊາບວ່າ ຄະນະກໍາມະການ ທົບທວນຕ້ອງການຢາກຈະສະຫງວນບ່ອນຝັງສົບໄວ້ໃຫ້ແກ່ທະຫານອະເມຣິກັນ ຍັງບໍ່ທັນເປັນທີ່ຈະແຈ້ງເທື່ອວ່າ ສົບຂອງມື້ລາງທ່ານວັງປາວ ຈະຖືກນໍາໄປຝັງຢູ່ບ່ອນໃດແທ້ ຖ້າແຜນການຂໍອຸທອນ ຫາກຖືກປະຕິເສດ